Document ID: 32010D0028

ODLOČBA KOMISIJE
z dne 28. julija 2009
o spremembi seznama rastlinskih snovi, pripravkov in njihovih kombinacij za uporabo v tradicionalnih zdravilih rastlinskega izvora
(notificirano pod dokumentarno številko C(2009) 5804)
(Besedilo velja za EGP)
(2010/28/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (1) in zlasti člena 16(f) Direktive,
ob upoštevanju mnenj Evropske agencije za zdravila, ki jih je 10. januarja 2008 in 6. marca 2008 oblikoval Odbor za zdravila rastlinskega izvora,
ob upoštevanju naslednjega:
(1)
Calendula officinalis L. in Pimpinella anisum L. izpolnjujeta zahteve iz Direktive 2001/83/ES. Calendula officinalis L. in Pimpinella anisum L. se lahko štejeta za rastlinski snovi, pripravka ali njuni kombinaciji.
(2)
Zato je primerno, da se Calendula officinalis L. in Pimpinella anisum L. vključita v seznam rastlinskih snovi, pripravkov in njihovih kombinacij za uporabo v tradicionalnih zdravilih rastlinskega izvora, določenim v Prilogi I k Odločbi Komisije 2008/911/ES (2).
(3)
Odločbo 2008/911/ES je zato treba ustrezno spremeniti.
(4)
Ukrepi, predvideni s to odločbo, so v skladu z mnenjem Stalnega odbora za zdravila za ljudi -
SPREJELA NASLEDNJO ODLOČBO:
Člen 1
Odločba 2008/911/ES se spremeni:
1.
Priloga I se spremeni v skladu s Prilogo I k tej odločbi.
2.
Priloga II se spremeni v skladu s Prilogo II k tej odločbi.
Člen 2
Ta odločba je naslovljena na države članice.
V Bruslju, 28. julija 2009

Labels: 0
17
6